Ουρανός (ταινία)

Ο Ουρανός είναι τίτλος ασπρόμαυρης ελληνικής κινηματογραφικής ταινίας, παραγωγής 1962, σε σκηνοθεσία του Τάκη Κανελλόπουλου που συμπεριλαμβάνεται στις καλύτερες αντιπολεμικές ταινίες του παγκόσμιου κινηματογράφου. Το σενάριο βασίζεται σε αφηγήσεις ανθρώπων που έζησαν τον Β' Παγκόσμιο Πόλεμο. Πρόκειται για την πρώτη μεγάλου μήκους ταινία του Τάκη Κανελλόπουλου.

Πλοκή 
Στη μακεδονική επαρχία, δύο ζευγάρια χωρίζουν με την έναρξη του πολέμου. Οι δύο άντρες πάνε στο μέτωπο της Αλβανίας. Πολεμούν πλάι-πλάι με τον δάσκαλο, ο οποίος θα σκοτωθεί πρώτος. Στη συνέχεια, θα πέσουν και οι ίδιοι, το μέτωπο θα καταρρεύσει και το πένθος θα σκεπάσει τα πάντα.

26 Οκτωβρίου 1940: Σε ένα φυλάκιο στα ελληνοαλβανικά σύνορα, η ζωή των στρατιωτικών κυλά ήρεμα. 

29 Οκτωβρίου 1940: Έχει κηρυχθεί ο πόλεμος με τους Ιταλούς και οι στρατιώτες αλλάζουν μονάδες ανάλογα με την ειδικότητά τους. 

Άνοιξη 1941: Μετά την κατάκτηση της χώρας από τους Γερμανούς, οι στρατιώτες επιστρέφουν από τα μέτωπα του πολέμου, στα σπίτια τους με τα πόδια.

Αξιοσημείωτη η τελευταία φράση: «ποιος μωρέ καίγονταν να ιδεί καπνό από το τζάκι του σπιτιού του και μετά ας πέθανε».

Τα γυρίσματα της ταινίας
Το πρώτο μέρος της ταινίας γυρίστηκε στον  Πελεκάνο Κοζάνης και το δεύτερο μέρος στη Οξυά Καστοριάς, στην Πολυκέρασο Καστοριάς και στην ευρύτερη περιοχή του Βιτσίου.

Βραβεία / Διακρίσεις 
Η ταινία έκανε διεθνή καριέρα, που ξεκίνησε το 1962 από το Φεστιβάλ Κινηματογράφου Θεσσαλονίκης για να προβληθεί στο Φεστιβάλ των Καννών, στο Φεστιβάλ Νέας Υόρκης και, εκτός συναγωνισμού, στο Βερολίνο (1963).

Βραβείο φωτογραφίας στο Φεστιβάλ Κινηματογράφου Θεσσαλονίκης 1962
Επίσημη συμμετοχή στο Φεστιβάλ των Καννών
Βραβείο Φωτογραφία από ΠΕΚΚ (Πανελλήνια Ένωση Κριτικών Κιν/φου) 1964
Αργυρή Σειρήνα στο Φεστιβάλ Νάπολης (1963)
Επίσημη συμμετοχή στο Φεστιβάλ Νέας Υόρκης

Κριτικές 
 Η εφημερίδα «Ομπσέρβερ» τοποθετεί την ταινία ανάμεσα στις 10 καλύτερες του 1963.
 Ο Federico Fellini που βλέπει την ταινία, δηλώνει πως είναι εξαιρετική.
 Οι κριτικοί και οι θεωρητικοί του κινηματογράφου τοποθετούν τον Ουρανό ανάμεσα στις καλύτερες αντιπολεμικές ταινίες σε παγκόσμιο επίπεδο.

Παραπομπές

Εξωτερικοί σύνδεσμοι
 Ουρανός στην Ταινιοθήκη της Ελλάδος
 Ουρανός στο Cine.gr
 «Ουρανός, Τάκης Κανελλόπουλος, 1962». Δημοσιεύθηκε 8 Δεκ. 2012. Αρχειοθετήθηκε 10 Ιουλίου 2016. Ανακτήθηκε 3 Φεβρ. 2018
 «Ο «Ουρανός» Του Τάκη Κανελλόπουλου: Ένα παρερμηνευμένο πατριωτικό αριστούργημα», κριτική από τον Γιώργο Πισσαλίδη. Δημοσιεύθηκε 15 Νοεμβρ. 2013. Αρχειοθετήθηκε 27 Ιουλίου 2017. Ανακτήθηκε 3 Φεβρ. 2018

Ελληνικές ταινίες
Ταινίες του 1962
Ελληνόφωνες ταινίες
Ελληνικές δραματικές ταινίες
Ελληνικές πολεμικές ταινίες
Ταινίες σε σκηνοθεσία Τάκη Κανελλόπουλου
Ταινίες σε σενάριο Τάκη Κανελλόπουλου
Σκηνοθετικό ντεμπούτο σε ταινίες
Ταινίες με μουσική σύνθεση Αργύρη Κουνάδη
Ταινίες γυρισμένες στην Ελλάδα
Αντιπολεμικές ταινίες
Ταινίες Β΄ Παγκοσμίου Πολέμου
Ελληνικές ασπρόμαυρες ταινίες